
Ye ek lambi hadees hai jis mein Nabie 
Karim™ ke ek waqie ka bayan hai is 
hadees ka khulasa ye hai ki Nabie Karim™ 
har sal ramzan mubarak mein masjide 
nabvi mein aetikaf farmaya karte the ek 
baar Aap# aetikaf mein the ki ummul 
mominin Hazrat Safiy:: Aap se milne ke 
liye aetikaf ki jagah tashreef layi chunki 
aetikaf ki vajah se Aap ghar ke andar 
tashreef nahi leja the is liye wo khud hi 
mulakaat ke liye aayi aur jitni der unko 
bethna tha utni der bethi rahi jab wo 
vapas jane lagi to Nabie Karim unko 
rukhsat karne ke liye masjid ke darwaze 
tak tashreef laye. 

Nabie Karim® ki sunnate dekhte jaye 

pehli baat to isse ye maloom huyi ki agar 
biwi parde ke sath sohar ke sath mulakat 
ke liye aetikaf ki jagah mein aa jaye to 
jayiz hai doosri baat ye samne ayi hai ki 
Nabie Karim ne sirf unhe aetikaf ki 
jagah hi serukhsat karne par iktifa nahi 
farmaya balki unko pohchane ke liye 
masjid ke darwaze tak tashreef laye unka 
ikram kiya is amal se Nabie Karim™ ne ye 
talim de di ki biwi ke sath aisa mamla aur 
sulook karna chahiye jo barabari ki 
buniyad ka ho uska ikramkarna uska haq 
hai jab wo tum se milne ke liye ayi hai 
aur jab tum usko pahunchane ke liye ja 
rahe ho to ye pahunchana bhi uske 
hukook mein dakhil.hai. 

Jab Nabie Karim™ unko pohchane ke liye 
darvaze tak jane lage to aapne dekha ki 
do Hazrate Sahaba e kiram® apke pas 
milne ke liye waha aa rahe hai aapne 
socha ki kahin in dono hazraat ke karib 
aane se ummul mominin Hazrat Safiya® 
ki bepardagi na ho isliye aapne in dono 
hazraat se farmaya ki tharjao ye hukam 
is liye diya taki jab Hazrat Safiya® parde 
ke sath apne ghar vapas chali jaye to phir 
un hazraat ko bula liya jaye chunanche 
ummul mominin Hazrat Safiya® vaha se 
guzar kar apne ghar tashreef le gayi phir 
aapne un dono hazraat se farmaya ki ab 

aap tashreef le aye jab ve aagaye to aapne 
un dono se mukhatib ho kar farmaya ki 
ye aurat Hazrat Safiya meri biwi thi ek 
riwayat mein ye bhi aaya hai ki aapne 
unse farmaya ki wo khulasa mein is liye 
kar diya ki kahin shaitan tumhare dil 
mein koi burayi na dal de vajah iski ye thi 
ki jab un hazraat ne ye dekha ki Nabie 
Karim kisi aurat ke sath masjide nabvi 
mein ja rahe hai to kahin un hazraat ke 
dil mein ye vas-vasa na aa jaye ki ye aurat 
kaun thi? Aur Nabie Karim™ se milne kyu 
ayi thi? Is liye Nabie Karim ne vajahat 
se farma diya ki ye “Safiya” jo meri biwi 
hai ye. Bukhari shareef / Muslim shareef. 


Is hadees ki tashrih mein ulma e kiram 
ne farmaya ki kya koi shakhs ye tasavvur 
kar sakta hai ki kisi sahabi ke dil mein 
Nabie Karim™ ki taraf se is kism ka koi 
galat khayal ayega ki aap is tarah kisi na 
mehram aurat ke sath tashreef le ja rahe 
honge? aur phir ramzan ka mahina aur 
ramzan ka akhri ashra aur phir jagah bhi 
masjide nabvi aur phir aetikaf ki halaat 
kisi aam musalman ke bare mein bhi ye 
khayal ana mushkil hai kahan ye ki Nabie 
Karim ke bare mein lekin aapne is 
wagie ke zariye ummat ko ye talim de di 
ki apne aap ko tohmat ki jagahon se 
bachao agar kisi mauke par is baat ka 

andesha ho ki kahin tohmat na lag jaye 
ya kisi ke dil mein mere bare mein galat 
khayal na aye ton aise maukon se bhi 
apne aap ko bachao hadees ke taur par ek 
jumla nakal kiya jata hai ki tohmat ke 
maukon se bacho agarche is jumle ke 
bare mein Nabie Karim® ki taraf sahi 
sanad se sabit nahi hai lekinsis jumle ki 
asal ye wagia hai is liye jis tarah insan ke 
jimme ye zaroori hai ki wo Gunaah se 
bache najayiz kamo se bache isi tarah ye 
bhi zaroori hai ki wo apne aap ko Gunaah 
ki tohmat se bhi bachaye najayiz kamo ki 
tohmat se bachaye koi-aisa kam na kare 
jiski vajah se logon ke-dilo mein ye khayal 
ho ki shayad falan Gunaah ke kam mein 
mubtala hai. 


Tohmat ke mauko se apne aap _ ko 
bachane ke do fayde hai ek fayda to ye hai 
ki khwahma khwah apne aap ko dusro ki 
nazar mein badguman kyon kiya jaye? 
kyon ki jis tarah dusro ka hag hai apne 
nafs ka bhi haq hai aur nafs ka haq ye hai 
ki isko bila vajah zalil na kiya jaye bila 
vajah uske bare mein logon ke dilon mein 
badgumani na paida ki jaye doosra fayda 
dekhne vale shakhs ka hai is liye ki jo 
shakhs tumhe dekh kar badgumani mein 
mubtala hoga aur tahkik ke bagair 
tumhare bare mein badgumani karega to 

wo badgumani ke Gunaah mein mubtala 
hoga is liye usko Gunaah mein mubtala 
kyon karte ho? baharhal! aisa kam karna 
jis se khwamakha logon ke dilon mein 
shug va subhat paida ho ye durust nahi. 


Gunaah ke jo mauke hote hai wahan ja 
kar aap chahe Gunaah na kare lekin 
Gunaah ke un mauko ke pas se guzarna ki 
dekhne vale ye samjhe ki ye shakhs bhi 
Gunaah mein mubtala hogaye bhi durust 
nahi jaise koi cinema hall hai ab aap us 
cinema hall se ye soch kar guzar gaye ki 
chalo ye rasta mukhtasar hai yahan se 
nikal jaye ab aapne-wahan na to kisi 
tasveer ko dekha aur-na koi Gunaah kiya 
lekin jo shakhs bhi apko guzarte huye 
dekhega to wo ye hi samjega ki aap 
cinema dekh ne aye honge is liye ki aapne 
aisa kam kar liya jiski vajah_ se 
khwamakha aap par tohmat lag gayi aur 
subhat paida ho gaya aisa kam karna bhi 
durust nahi aur agar kabhi aisi nobat aa 
jaye jis se subah paida ho to wazahat kar 
ke bata dena chahiye ki mein yahan falan 
maksad se aya tha jaisa ki Nabie Karim™ 
ne bata diya tha ki Hazrat Safiya® hai. 


Ye bada nazuk mamla hai ek taraf to apne 
aap ko jan bujh kar “muttaki” zahir karna 
ye bhi shariat mein pasandida nahi dusri 
taraf bila vajah apne aap ko gunehgar 

zahir karna ye bhi pasandida nahi aur na 
ye Nabie Karim®™ ki sunnat ye hai ki apne 
aap ko tohmat se bachao. 


Ek firka guzra hai jo apne aap ko 
malamati kehta tha aur phir usi malamati 
firke ke nam se mashoor hua ye firka 
apni zahiri halat gunehgaro fasikon aur 
fajiron jaisi rakhta tha jaise ve na to 
masjid mein ja kar namaz padhte the aur 
na hi kisi ke samne zikra va ibadat karte 
the apna huliya bhi fasikon jaisa banate 
the unka kehna ye tha ki hum apna huliya 
is liye aisa bana dete hai ta ki riyakari aur 
dikhava na ho jaye-agar hum dadhi 
rakhenge aur masjid mein ja kar pehli saf 
mein namaz padhenge to log ye 
samjhenge ki bade buzurg aadmi hai log 
hamari izzat karenge aur isse hamara dil 
kharab hoga aur uske natije mein hamare 
dilon mein takabbur paida hoga is liye 
hum masjid mein namaz nahi padhte ye 
“malamati firka” kehlata tha ye nam is 
liye pad gaya ki log apni zahiri halat aisi 
banate the ki dusre log in par malamat 
kare ki ye kaise kharab log hai lekin unka 
ye tarje amal aur tarika sunnat ka tarika 
aur shariat ka tarika nahi tha aur nahi ye 
hamare buzurgane deen ka sahi tarika 
tha. 


Ye ho sakta hai ki koi Allah Taala ka 

banda galb e hal mein aisa tarj ikhtiyar 
kar gaya ho wo Allah Taala ke yahan 
manzoor hoga lekin uska ye tarje amal 
pairvi ke kabil nahi kyo ki ye tarje amal 
sharai aetibar se thik nahi kya admi apne 
aap ko riyakari aur takabbur se bachane 
ke liye ek dusre Gunaah ka jurm kare? 
riyakari ek Gunaah hai aur us-Gunaah se 
bachne ke liye ek dusre Gunaah ka irtikab 
kar raha hai ki masjid mein namaz nahi 
padh raha hai sharai aetibar se bilkul 
durust nahi Allah Taala-ne jis chiz ko 
haram kar diya bas wo haram ho gayi 
agar koi shakhs ye kehta hai ki mein 
masjid mein ja kar namaz nahi padhta 
balki ghar mein padhta hoon is liye ki 
masjid mein pehli saf mein namaz 
padhunga to ye dikhava ho jayega sab log 
dekhenge ki ye shakhs pehli saf mein 
namaz padh raha hai chunanche kitne log 
aise hai jinke zehno mein ye khayal ata 
hai. 

Yad rakhiye! Ye shaitan ka dhoka hai jab 
Allah Taala ne keh diya ki masjid mein aa 
kar namaz padho to ab masjid mein hi aa 
kar namaz padhna zaroori hai aur ye 
khayal ki yre masjid mein ja kar namaz 
padhne se riyakari aur dikhava ho jayega 
ye sab shaitan ka dhoka hai is khayal par 
hargiz amal mat karo aur masjid mein aa 

kar namaz padho aur agar riyakari ka 
khayal aye to istigfar kar lo: Faraiz ke 
bare mein shariyat ka hukam ye hai ki 
unko elaniya ada kiya jaye lekin nawafil 
ghar mein padhne ki ijazat hai Lekin 
jahan tak farayiz ka tallug hai to mardo 
ko chahiye ki ve masjid mein ja kar jamat 
se ada kare aur us “malamati-firke” ki jo 
baat bayan ki uska shariat se aur quran 
va hadees se koi talluq nahi hai aur 
sharai taur par vo tarika jayiz nahi sahi 
tarika wo hai jo Nabie Karim®™ ne bayan 
farmaya wo ye ki tohmat ke mauko se bhi 
bacho”. 


Farz kare ki aap kisi-Sharai uzra ki vajah 
se masjid mein ja Kar namaz nahi padh 
sakte us waqt aap se koi mehman milne 
aa gaya aur apko khayal aya ki chunki us 
mehman ne ye dekh liya hai ki mein 
masjid mein namaz mein sharik nahi tha 
to ye mehman mere bare mein ye 
samjhega ki mein jamat se namaz nahi 
padhta to us waqt agar aap us mehman 
ke samne jamat se namaz na padhne ka 
uzra vaajeh kar ke bata de ki falan 
majburi ki vajah se mein jamat mein nahi 
pahunch saka tha to koi Gunaah ki baat 
nahi balki ye tohmat ki jagah se bachne 
ki baat hai is liye ki us mehman ke dil 
mein apki taraf se ye tohmat aa sakti thi 

ki shayad ki ye jan bujh kar kamat ki 
namaz chhod raha hai ab apne uzra 
bayan kar ke uska dil saf kar diya isme na 
riyakari hai aur na dikhava hai balki ye 
tohmat se apne apko bachana hai. 
Hazrat Thanvi* is hadees ki tashrih karte 
hue farmate hai ki is hadees mein is baat 
par dalalat hai ki aise subhat‘ke maukon 
se bachna chahiye jinki zahiri surat baaz 
buraiyo ki surat ke jaisi ho yani zahiri 
taur par aisa maloom ho-raha hai ki kisi 
ke dil mein ye khayal paida ho ki usne 
kisi Gunaah ka irtikab kiya hoga jaise 
shaadi shuda aurat ke pas bethna aur 
ajnabi aurat ke pas bethna dono dekhne 
mein ek jaise hai aise mauko par ehtiyat 
va mudafiat zaroori hai baki jo mamlat 
aise na ho unki fikar mein padna ye 
mamlat ka khuaf hai jiske chhodne par 
tariff ki gayi hai. 

Yani zahiri aetibar se jo Gunaah maloom 
ho rahe ho unke subah se apne apko 
bachana zaroori hai lekin aadmi apne aap 
ko aisi baton se bari aur pak zahir karne 
ki kosish kare jo apne aap mein durust 
hai aur logon ki malaamat ke khauf se 
unki taavil aur vajah bayan kare to ye 
baat pasandida nahi. 


Jaise kisi shakhs ne sunnat ka koi kam 
kiya lekin wo sunnat ka kam aisa ho jisko 

log achchha nahi samajhte jaise kisi ne 
dadhi rakh li aur log usko pasand nahi 
karte ab ye shakhs iski tavil karta phir 
raha hai taki log usko malamat na kare 
aur uski burayi na Kare. 

Yad rakhiye Iski koi zaroorat nahi is liye 
ki jab Allah Taala ko razi karne ke liye ek 
sunnat ka kam kiya hai aur Nabie Karim™ 
ke hukam ki taamil mein ye kam kiya hai 
to ab log tumhe achchha samjhe ya bura 
samjhe log tumhe us kam par malamat 
kare ya tumhari tariff.kare in sab se 
beparvah ho kar tum apna kam kiye jao 
Agar ve malamat karte hai to karne do 
Wo malamat ek musalman ke gale ka har 
hai uske liye jinat hai Agar koi shakhs 
ittiba e sunnat ki vajah se tumhe 
malamat kar raha hai to wo Mubarak 
baad ke kabil hai ye ambiya alaihissalam 
ki virasat hai jo tumhe mil rahi hai us se 
mat ghabrao aur uski vajah se apni barat 
mat zahir karo. 


Khulasa ye nikla ki apne aap ko kisi 
Gunaah ke subah se bachane ke liye kisi 
dusre par koi baat zahir kar dena ki ye 
baat asal mein aisi thi ye amal sirf ye ki 
najayiz nahi balki ye amal pasandida hai 
taki uske dil mein tumhari taraf se 
badgumani paida na ho Is liye ki dusre ko 
badgumani se bachana bhi ek musalman 

ka kam hai. 

Allah Taala apne fazal va karam se aur 
apni rehmat se Nabie Karim® ke in 
irshadat par puri tarah amal karne ki 
taufik ata farmaye Aameen. 

